Document ID: 31991D0170

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Μαρτίου 1991 για τη σύναψη συμφωνίας συνεργασίας μεταξύ της Ευρωπαιικής Οικονομικής Κοινότητας και της Δημοκρατίας της Ισλανδίας σε σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science ) ( 91/170/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,
την πρόταση της Επιτροπής ( 1 ),
Σε συνεργασία με το Ευρωπαϊκό Κοινοβούλιο ( 2 ),
Έχοντας υπόψη τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι με την απόφαση 88/419/ΕΟΚ ( 4 ) το Συμβούλιο ενέκρινε προγραμματικό σχέδιο για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science, 1988 έως 1992 )- ότι το άρθρο 5 της απόφασης αυτής εξουσιοδοτεί την Επιτροπή να διαπραγματεύεται συμφωνίες με τρίτες χώρες και ιδιαίτερα με ευρωπαϊκές χώρες που έχουν συνάψει συμφωνίες πλαίσια για επιστημονική και τεχνική συνεργασία με την Κοινότητα με σκοπό να επιτύχει την πλήρη ή μερική συμμετοχή τους στο προγραμματικό σχέδιο-
ότι με την απόφαση 90/23/ΕΟΚ ( 5 ) το Συμβούλιο ενέκρινε τη σύναψη εξ ονόματος της Ευρωπαϊκής Οικονομικής Κοινότητας της συμφωνίας πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, της Δημοκρατίας της Ισλανδίας -
ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας σε προγραμματικό σχέδιο για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science ),
ΑΠΟΦΑΣΙΖΕΙ : Άρθρο 1
Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας σε προγραμματικό σχέδιο για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science ), εγκρίνεται εξ ονόματος της Κοινότητας .
Το κείμενο της συμφωνίας επισυνάπτεται στην παρούσα απόφαση . Άρθρο 2
Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπεται στο άρθρο 11 της συμφωνίας . Βρυξέλλες, 25 Μαρτίου 1991 .

Labels: 18
15
5